
ประกาศคณะกรรมการคัดเลือกเพื่อเลื่อนและแต่งตั้งพนักงานส่วนตำบล
ให้ดำรงตำแหน่งในระดับที่สูงขึ้นสำหรับตำแหน่งผู้บริหารขององค์การบริหารส่วนตำบล
เรื่อง รับสมัครคัดเลือกพนักงานส่วนตำบลเพื่อเลื่อนและแต่งตั้งให้ดำรงตำแหน่งในระดับที่สูงขึ้น
สำหรับตำแหน่งบริหารขององค์การบริหารส่วนตำบลพิหารแดง อำเภอเมืองสุพรรณบุรี จังหวัดสุพรรณบุรี


ด้วยคณะกรรมการคัดเลือกเพื่อเลื่อนและแต่งตั้งพนักงานส่วนตำบลให้ดำรงตำแหน่งในระดับที่สูงขึ้น  สำหรับตำแหน่งผู้บริหารขององค์การบริหารส่วนตำบลพิหารแดง จะดำเนินการคัดเลือก ตำแหน่งหัวหน้าสำนักปลัด ระดับ ๗ (นักบริหารงานทั่วไป ๗) เลขที่ตำแหน่ง ๐๑ – ๐๑๐๒ – ๐๐๑ จำนวน ๑ อัตรา

อาศัยอำนาจตามข้อ ๑๐๒ ข้อ ๑๐๓ (๓) ข้อ ๑๐๗ ข้อ ๑๕๓ ข้อ ๑๗๑ ข้อ ๑๗๓ และข้อ ๑๗๙ ของประกาศคณะกรรมการพนักงานส่วนตำบลจังหวัดสุพรรณบุรี เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล ลงวันที่ ๒๔ ตุลาคม ๒๕๔๕ (และแก้ไขเพิ่มเติมจนถึงปัจจุบัน) และมติคณะกรรมการคัดเลือกเพื่อเลื่อนและแต่งตั้งพนักงานส่วนตำบลให้ดำรงตำแหน่งในระดับที่สูงขึ้น สำหรับตำแหน่งผู้บริหารขององค์การบริหารส่วนตำบล ครั้งที่ ๑/๒๕๕๘ เมื่อวันที่ ๒๘ มกราคม ๒๕๕๘ จึงขอประกาศรับสมัครคัดเลือกเพื่อเลื่อนและแต่งตั้งพนักงานส่วนตำบลให้ดำรงตำแหน่งในระดับที่สูงขึ้นสำหรับตำแหน่งผู้บริหารขององค์การบริหารส่วนตำบล ดังนี้

๑.  ตำแหน่งที่รับสมัครรับคัดเลือกฯ


ตำแหน่ง หัวหน้าสำนักปลัด ระดับ ๗ (นักบริหารงานทั่วไป ๗) เลขที่ตำแหน่ง ๐๐-๐๑๐๒-๐๐๑ จำนวน ๑ อัตรา

๒.  คุณสมบัติของผู้มีสิทธิสมัครเข้ารับการคัดเลือกฯ

- มีคุณสมบัติเฉพาะสำหรับตำแหน่ง นักบริหารงานทั่วไป ๖ ข้อ ๑ และ
(๑)   ดำรงตำแหน่งหรือเคยดำรงตำแหน่งหัวหน้าส่วนวิชาการและแผนงาน (นักบริหารงานทั่วไป ๗) หรือหัวหน้าฝ่าย (นักบริหารงานทั่วไป ๗)  หรือที่ ก.อบต. เทียบเท่ามาแล้วไม่น้อยกว่า  ๒  ปี  โดยจะต้องปฏิบัติราชการเกี่ยวกับงานบริหารทั่วไป  หรืองานอื่นที่เกี่ยวข้องมาแล้วไม่น้อยกว่า  ๑  ปี  หรือ

(๒)  ดำรงตำแหน่งหรือเคยดำรงตำแหน่งหัวหน้าสำนักปลัด อบต. ๖  หรือหัวหน้าส่วนวิชาการและแผนงาน ๖ (นักบริหารงานทั่วไป ๖ หรือเจ้าหน้าที่บริหารงานทั่วไป ๖)  หรือที่ ก.อบต. เทียบเท่ามาแล้วไม่น้อยกว่า  ๔  ปี  โดยจะต้องปฏิบัติราชการเกี่ยวกับงานบริหารงานทั่วไป  หรืองานอื่นที่เกี่ยวข้องมาแล้วไม่น้อยกว่า  ๑  ปี  กำหนดเวลา  ๔  ปีให้ลดเป็น  ๓  ปี  สำหรับผู้ได้รับปริญญาโทหรือเทียบได้ไม่ต่ำกว่านี้ทางการวางแผน  การบริหาร  การบริหารธุรกิจ  สังคมศาสตร์  รัฐศาสตร์  เศรษฐศาสตร์  หรือทางอื่นที่ ก.อบต.กำหนดว่าใช้เป็นคุณสมบัติเฉพาะสำหรับตำแหน่งนี้ได้

(๓)  ได้รับเงินเดือนไม่ต่ำกว่าขั้น  ๑๖,๑๙๐  บาท (ขั้นต่ำของระดับ ๗)

๓.  การสมัครและสถานที่รับสมัคร


ให้ผู้สมัครมีสิทธิเข้ารับการคัดเลือกฯ ยื่นใบสมัครและเอกสารต่างๆ รายละเอียด ดังนี้


๑.  ใบสมัครฯ ด้วยตนเอง (เอกสารหมายเลข ๑)


๒.  แบบตรวจสอบคุณสมบัติและประวัติผู้สมัครฯ (เอกสารหมายเลข ๒)
-๒-



๓.  หนังสือยินยอมให้สมัครเข้ารับการคัดเลือกฯ (เอกสารหมายเลข ๓)


๔.  หนังสือรับรองคุณสมบัติของผู้สมัครเข้ารับการคัดเลือกฯ (เอกสารหมายเลข ๔)


๕.  สำเนาบัตรประวัติ หรือ ก.พ. ๗ ที่เจ้าพนักงานประวัติรับรองสำเนาถูกต้อง


๖.  จัดทำการแสดงวิสัยทัศน์ในด้านสมรรถนะหลักฐานทางการบริหารงาน (ตามเอกสารหมายเลข ๕)


๗.  แบบสรุปวิสัยทัศน์และผลงาน 


๘.  สำเนาแสดงวุฒิการศึกษา ซึ่งเป็นคุณสมบัติเฉพาะสำหรับตำแหน่งที่สมัครเข้ารับการคัดเลือก  จำนวน ๑ ชุด

     ๙.  รูปถ่ายเครื่องแบบพนักงานส่วนตำบลหน้าตรงไม่สวมหมวก ขนาด ๑ นิ้ว จำนวน ๑ รูป  
(ถ่ายไว้ไม่เกิน ๖ เดือน)


๑๐.  ใบรับรองแพทย์ (ไม่เกิน ๑ เดือน) จำนวน ๑ ฉบับ


๑๑.  หลักฐานอื่นๆ เช่น การเปลี่ยนชื่อ-สกุล  (ถ้ามี)


โดยเปิดรับสมัครที่ที่ทำการองค์การบริหารส่วนตำบลพิหารแดง อำเภอเมืองสุพรรณบุรี จังหวัดสุพรรณบุรี ตั้งแต่วันที่ ๑๑ กุมภาพันธ์ ๒๕๕๘ ถึงวันที่ ๕  มีนาคม ๒๕๕๘ (วันและเวลาราชการ) โดยส่งเอกสารพร้อมสำเนาเอกสารการรับสมัครทั้งหมด จำนวน ๘ ชุด และรับรองสำเนาถูกต้องด้วยตนเอง โดยแต่ละรายสามารถสมัครเพื่อคัดเลือกได้เพียงตำแหน่งเดียวเท่านั้น และผู้สมัครต้องมีคุณสมบัติครบถ้วน นับถึงวันสุดท้ายของการรับสมัคร.ตามประกาศนี้ สำหรับการรับสมัครคัดเลือกในครั้งนี้ ให้ผู้สมัครตรวจสอบและรับรองตนเองว่าเป็นผู้มีคุณสมบัติเฉพาะสำหรับตำแหน่งตรงตามประกาศรับสมัครคัดเลือก หากภายหลังปรากฏว่าผู้สมัครคัดเลือกรายใดมีคุณสมบัติดังกล่าวไม่ครบถ้วน คณะกรรมการคัดเลือกจะถือว่าเป็นผู้ขาดคุณสมบัติ

๔.  ค่าธรรมเนียมการสมัคร


ผู้สมัครตำแหน่งสายงานผู้บริหารในตำแหน่งดังกล่าว จะต้องเสียค่าธรรมเนียมตำแหน่งละ ๔๐๐.- บาท (ไม่คืนทุกกรณี)

๕.  หลักสูตรและวิธีการคัดเลือก เพื่อประเมินความเหมาะสมกับตำแหน่ง


คณะกรรมการคัดเลือกฯ จะดำเนินการคัดเลือกโดยการพิจารณาความรู้ความสามารถ ทักษะ  
ประการณ์และผลงานในอดีต วิสัยทัศน์การปฏิบัติงานในตำแหน่งที่เข้ารับการคัดเลือก โดยวิธีการสัมภาษณ์และประเมินจากการสัมภาษณ์ของคณะกรรมการ ซึ่งกำหนดเกณฑ์การให้คะแนน ดังนี้


๕.๑  สมรรถนะหลักทางการบริหาร การปฏิบัติงานในหน้าที่ ความประพฤติและคุณลักษณะอื่นๆ  จำนวน ๑๐๐ คะแนน โดยพิจารณาจาก



๕.๑.๑  วิสัยทัศน์และผลงานที่ประสบความสำเร็จในอดีต จำนวน ๔๐ คะแนน



ความรอบรู้งานในหน้าที่ พิจารณาจากความรู้งานในหน้าที่ของตำแหน่งที่จะแต่งตั้ง รวมทั้งความรู้เกี่ยวกับเหตุการณ์ปัจจุบันทางเศรษฐกิจสังคม และการเมือง โดยพิจารณาจาก




๕.๑.๑.๑. วิสัยทัศน์ในการปฏิบัติในตำแหน่งที่ขอรับการคัดเลือก    จำนวน ๒๐ คะแนน




๕.๑.๑.๒. ผลงานที่ประสบความสำเร็จในอดีต

       จำนวน ๒๐ คะแนน



๕.๑.๒  การประเมินความเหมาะสมกับตำแหน่ง โดยการสอบสัมภาษณ์ โดยการแสดงรายละเอียดที่เกี่ยวข้องกับองค์การบริหารส่วนท้องถิ่นรูปแบบองค์การบริหารส่วนตำบล เกี่ยวกับความรอบรู้งานในหน้าที่ ความรอบรู้ในการบริหารงานอย่างมืออาชีพ การบริหารงานบุคคล และการบริหารงานแบบมุ่งสัมฤทธิ์  จำนวน ๓๐ คะแนน
-๓-



๕.๑.๓ บุคลิกภาพและภาวะผู้นำ จำนวน ๓๐ คะแนน โดยพิจารณาจากความประพฤติและค่านิยมสร้างสรรค์ที่จะเป็นสำหรับนักบริหาร ความอุตสาหะ ความมีมนุษย์สัมพันธ์ ความสามารถในการสื่อความหมาย ความมั่นคงในอารมณ์ และปฏิภาณไหวพริบ 


๕.๒  คุณสมบัติของผู้สมัครคัดเลือก จำนวน ๑๐๐ คะแนน โดยพิจารณาจากอัตราเงินเดือน วุฒิการศึกษาระยะเวลาในการดำรงตำแหน่งในสายงาน และระดับปัจจุบัน อายุราชการ ความผิดวินัย ความดี  ความชอบย้อนหลัง โดยอัตราการให้คะแนนเป็นไปตามที่กำหนดในประกาศคณะกรรมการพนักงานส่วนตำบลจังหวัดสุพรรณบุรี เรื่อง หลักเกณฑ์และเงื่อนไขเกี่ยวกับการบริหารงานบุคคลของพนักงานส่วนตำบล ในส่วนที่เกี่ยวข้องกับการคัดเลือกพนักงานส่วนตำบล ให้ดำรงตำแหน่งสูงขึ้นสายงานผู้บริหาร รายละเอียด ดังนี้



๕.๒.๑  การได้รับเงินเดือน


๒๐  คะแนน



๕.๒.๒  วุฒิการศึกษา



๑๕  คะแนน



๕.๒.๓  ระยะเวลาการดำรงตำแหน่ง

๒๐  คะแนน



๕.๒.๔  อายุราชการ



๑๕  คะแนน



๕.๒.๕  การรักษาวินัย (ย้อนหลัง ๕ ปี)

๑๕  คะแนน



๕.๒.๖  ความดีความชอบ (ย้อนหลัง ๕ ปี)

๑๕  คะแนน

๖.  การประกาศรายชื่อผู้มีสิทธิเข้ารับการคัดเลือก วัน เวลา และสถานที่  


คณะกรรมการคัดเลือกฯ จะประกาศรายชื่อผู้ที่มีคุณสมบัติครบถ้วนตามหลักเกณฑ์ และมีสิทธิเข้ารับการคัดเลือก ในวันที่ ๖ มีนาคม ๒๕๕๘ ณ ที่ทำการองค์การบริหารส่วนตำบลพิหารแดง อำเภอเมืองสุพรรณบุรี  จังหวัดสุพรรณบุรี

๗.  การกำหนดวัน เวลา และสถานที่คัดเลือก


๗.๑  คณะกรรมการคัดเลือกฯ จะดำเนินการคัดเลือกพนักงานส่วนตำบลเพื่อเลื่อนและแต่งตั้งให้ดำรงตำแหน่งที่สูงขึ้นสำหรับตำแหน่งบริหาร ณ ห้องประชุมสำนักงานส่งเสริมการปกครองท้องถิ่นจังหวัดสุพรรณบุรี ชั้น ๓ ศาลากลางจังหวัดสุพรรณบุรี ดังนี้


๗.๒. กำหนดสอบสัมภาษณ์และแสดงวิสัยทัศน์และเสนอผลงาน ในวันที่ ๑๔ มีนาคม ๒๕๕๘ ตั้งแต่เวลา ๐๙.๐๐ น. เป็นต้นไป โดยให้ผู้สมัครที่มีสิทธิเข้ารับการคัดเลือกมารายงานตัวภายในเวลา ๐๘.๐๐ น. มิฉะนั้นจะถือว่าสละสิทธิ์ไม่เข้ารับการคัดเลือก


๗.๓  ให้ผู้มีสิทธิเข้ารับการคัดเลือกแต่งกายชุดเครื่องแบบปกติสีกากีคอพับ แขนยาว และห้ามนำเครื่องมือสื่อสารทุกชนิดติดตัวในขณะเสนอวิสัยทัศน์และเข้ารับการสัมภาษณ์

๘.  การประกาศผลการคัดเลือก


ประกาศผลการคัดเลือกฯ ในวันที่ ๑๖ มีนาคม ๒๕๕๘ ณ ที่ทำการองค์การบริหารส่วนตำบล    พิหารแดง อำเภอเมืองสุพรรณบุรี จังหวัดสุพรรณบุรี

๙.  การขึ้นบัญชีผู้ผ่านการคัดเลือกฯ  


โดยขึ้นบัญชีผู้ผ่านการคัดเลือกฯ ให้ใช้ได้ไม่เกิน ๖๐ วัน บัญชีรายชื่อผู้ผ่านการคัดเลือกจะจัดลำดับจากผู้ที่ได้คะแนนสูงสุดไปหาผู้ที่ได้คะแนนต่ำสุด และหากคะแนนรวมเท่ากัน ให้จัดลำดับผู้ที่ได้คะแนนเท่ากัน  ดังนี้


๙.๑  ถ้าคะแนนรวมเท่ากัน ให้พิจารณาจากคะแนนสอบสัมภาษณ์ก่อน


๙.๒  ถ้าคะแนนสัมภาษณ์เท่ากัน ให้พิจารณาจากผู้ที่ได้รับการแต่งตั้งให้ดำรงตำแหน่งและระดับปัจจุบัน  ก่อน
-๔-



๙.๓  ถ้าได้รับการแต่งตั้ง ให้ดำรงตำแหน่งและระดับปัจจุบันพร้อมกัน ให้พิจารณาจากเงินเดือนมากกว่า


๙.๔  เงินเดือนเท่ากัน ให้พิจารณาจากอายุราชการ


๙.๕  ถ้าอายุราชการเท่ากัน ให้พิจารณาจากเครื่องราชอิสริยาภรณ์ชั้นสูงกว่า


๙.๖  ถ้าเครื่องราชอิสริยาภรณ์ชั้นเดียวกัน ให้พิจารณาจากผู้ที่ได้รับก่อน


๙.๗  ถ้าได้รับเครื่องราชอิสริยาภรณ์ชั้นเดียวกันพร้อมกัน ให้พิจารณาผู้มีอายุมากกว่า

๑๐.  การแต่งตั้ง


การบรรจุแต่งตั้งจะเรียกผู้ผ่านการคัดเลือกฯ เรียงตามลำดับที่ขึ้นบัญชีคัดเลือกฯ ได้ และองค์การบริหารส่วนตำบลอื่นไม่สามารถใช้บัญชีคัดเลือกพนักงานส่วนตำบล เพื่อเลื่อนและแต่งตั้งให้ดำรงตำแหน่งในระดับที่สูงขึ้น สำหรับตำแหน่งผู้บริหารขององค์การบริหารส่วนตำบลพิหารแดงได้
ประกาศ  ณ  วันที่    ๒๙  มกราคม  พ.ศ. ๒๕๕๘

(นางอักษร  เปลี่ยนรังษี)
ผู้ทรงคุณวุฒิ ก.อบต.จังหวัดสุพรรณบุรี
ประธานกรรมการคัดเลือกฯ เพื่อเลื่อนระดับสูงขึ้นฯ

      ประกาศองค์การบริหารส่วนตำบลพิหารแดง
เรื่อง  การปรับปรุงการกำหนดระดับตำแหน่งพนักงานส่วนตำบลสายงานผู้บริหาร
   ในองค์การบริหารส่วนตำบลขนาดกลาง
 ___________________



ด้วยคณะกรรมการพนักงานส่วนตำบลจังหวัดสุพรรณบุรี (ก.อบต.จังหวัดสุพรรณบุรี) มีมติในการประชุมครั้งที่ ๑๐/๒๕๕๗ เมื่อวันที่ ๑๖ ตุลาคม ๒๕๕๗ เห็นชอบให้องค์การบริหารส่วนตำบลพิหารแดง ปรับปรุงการกำหนดระดับตำแหน่งพนักงานส่วนตำบลสายงานผู้บริหาร  


อาศัยอำนาจตามความในข้อ ๕ และข้อ ๖ แห่งประกาศคณะกรรมการพนักงานส่วนตำบลจังหวัดสุพรรณบุรี เรื่อง มาตรฐานทั่วไปเกี่ยวกับหลักเกณฑ์การกำหนดระดับตำแหน่งผู้บริหารในองค์การบริหาร       ส่วนตำบลขนาดใหญ่และองค์การบริหารส่วนตำบลขนาดกลาง ลงวันที่ ๒๓ เมษายน ๒๕๕๐ ประกอบมติคณะกรรมการพนักงานส่วนตำบลจังหวัดสุพรรณบุรี (ก.อบต.จังหวัด) ครั้งที่ ๑๐/๒๕๕๗ เมื่อวันที่ ๑๖ ตุลาคม ๒๕๕๗ มีมติเห็นชอบปรับปรุงการกำหนดระดับตำแหน่ง หัวหน้าสำนักปลัดองค์การบริหารส่วนตำบล ระดับ ๖ (นักบริหารงาน อบต. ๖) ปรับปรุงเป็นตำแหน่งหัวหน้าสำนักปลัดองค์การบริหารส่วนตำบล ระดับ ๗ (นักบริหารงาน อบต. ๗)   ทั้งนี้ ตั้งแต่วันประกาศเป็นต้นไป


จึงประกาศมาเพื่อทราบโดยทั่วกัน



     ประกาศ  ณ  วันที่  ๑๗ ตุลาคม พ.ศ.  ๒๕๕๗
(นายทวีสัคค์  อุ่นพัฒนาศิลป์)
นายกองค์การบริหารส่วนตำบลพิหารแดง
























